Κάστρο της Ανδρούσας

Το Κάστρο της Ανδρούσας είναι μεσαιωνικό κτίσμα του 13ου αιώνα που ερείπια του διασώζονται σε καλή κατάσταση σήμερα στην Ανδρούσα Μεσσηνίας 21 χιλιόμετρα από την Καλαμάτα. Βρίσκεται χτισμένο σε μικρό λόφο, σε ύψος 155 περίπου μέτρων και εποπτεύει όλο τον κάμπο της περιοχής, σήμερα χρησιμοποιείται για διάφορες εκδηλώσεις.

Το κάστρο χτίστηκε από τον πρίγκιπα της Αχαΐας και Βαρώνο της Καλαμάτας Γουλιέλμο Β' Βιλλαρδουίνο μετά το 1250 περίπου. Στα τέλη του 14ου αιώνα πέρασε στην εξουσία των Ναβαραίων , τον 15ο αιώνα πέρασε στους Βυζαντινούς κι έπειτα στους Οθωμανούς, τα επόμενα χρόνια άλλαζε χέρια μεταξύ Οθωμανών και Ενετών. Το κάστρο αποτελούσε κατά την Φραγκοκρατία έδρα δικαστή και γνώρισε αυτή την περίοδο μεγάλη ανάπτυξη και ακμή.

Το κάστρο είναι προσβάσιμο και σε απόσταση 80μ περίπου από το δρόμο.

Παραπομπές 

Κάστρα του Πριγκιπάτου της Αχαΐας
Βαρωνία των Καλαμών
Κάστρα της Μεσσηνίας
Ιστορία της Μεσσηνίας
Δήμος Μεσσήνης